زنبور (درگی)

زنبور ()، آذربایجاندا 1909-1910-جو و 1918-1919-جو ايللرده  نشر اولونان هفته‌ليک ادبي، ايجتيماعي، ايللوستراسييالي ساتيريک ژورنال ایدی.

 حاقّیندا 
""زنبور"(Zənbur) تورکجه موصوّير هفته‌ليک مضحکه مجموعه‌سي ايدي. ژورنال "موللا نصرالدين" ژورنالي‌نين ساتيرا عنعنه‌لريندن بهره‌له‌نيردي. ژورنالين ايلک نؤمره‌سي 1909-جو ايل مارتين 13-ده جومعه گونو ايشيق اوزو گؤروب. ژورنالدا آذربايجان تئاترينا، صحنه صنعتي اوستالارينا، او جومله‌دن او.حاجي‌بيگووا قارشي حاقلي-حاقسيز هوجوملار ائديليردي. او.حاجي‌بيگوو "زنبور" ژورنالي حاقيندا رأي يازميشدي: يازيق قلم، يازيق اوخوجولار، يازيق ادبيیّات کي، تربيیه‌سيزلر الينه دوشوبدور! نيفرت، نيفرت اولسون موقدّس قلمي غرضي-شزسي آلتي ائدنلر، نيفرت! او، هم ده مطبوعاتدا "زنبورچو"لارا آچيق مکتوبلا چيخيش ائتميشدير. 

"زنبور"-ون صاحيبي و ناشيري حکيم، يازيچي، ايجتيماعي خاديم ميرزه عبدولخاليق آخوندوو، بيرينجي ايلده 21-جي نؤمريه‌ده‌ک مسئول موديري ايسه ريضا بَي سولئيمخانوو اولموشدور. ژورنالا ايلين ياريسيندا 22-جي نؤمره‌دن سونرا ع.عظيم‌زاده موديرليک ائتميشدير. او، همچنين ژورنالين اساس رسّامي ايدي. بيرينجي ايل "زنبور" 42 نؤمره نشر ائديلميشدير. ايکينجي ايلده بيرينجي نؤمره‌دن اعتيبارن "زنبور"-ون موديري کنياز مورتوزا پالاواندوو، ناشيري ايسه حکيم عبدولخاليق آخوندوو اولموشدور. اييول آيي‌نين 25-دن 1910-جو ايلدن، "زنبور"دا (22 - جي نؤمره‌دن) علي‌عابباس موذنيب باش موحريرليگي قبول ائتميشدير. 1910-جو ايل اوکتيابرين 15-نه کيمي 28 نؤمره‌سي چيخميشدير. آذربايجان خالق جومهوريتي دؤورونده حؤکومتين اورقاني اولوب و 24 نؤمره‌سي نشر ائديلميشدير. 1918-جي ايلين آپرئل-نويابر آيلاريندا چاپ اولونان "زنبور"-ون تأسيسچيسي "تورک نشريات جمعيیتي" ايدي.

 امکداشلار 
ژورنالدا ميرزه علي اکبرصابير، علي نظمي،عابباس صحّت، علی‌عابباس موذنيب، صمد منصور، حاجي قاسيم سياح و باشقالاري فعال ايشتيراک ائتميشلر. 

ژورنالدا عکس اولونان مؤوضولار

ژورنالدا روسييانين (لئنين و کئرئنسکي‌نين تيمثاليندا) آذربايجاني ايشغال ائتمک نیيّتلري، ائرمني-داشناک سيلاحلي دسته‌لري‌نين زنگه‌زوردا و باکيدا تؤره‌تديکلري سويقيريملاري و س. مسله‌لر شئعير و پوبليسيست يازيلاردا تنقيد ائديليردي.[2]

 قایناقلار 
1. اوزئيير حاجي‌بيگوو ائنسيکلوپئديياسي. باکي،2007. ص.213. 

2.‌ ولي‌يئو عاکيف عبدولعظيم اوغلو (اشيرلي). "آذربايجان مطبوعاتي تاريخي" (1875-1920)، باکي "عئلم و تحصيل" ،2009 – 130 ص. 

3.‌ ن.ن.زئينالوو "آذربايجان مطبوعات تاريخي" ،1. حيصه . باکي، 1973، آدو-نون نشرياتي

بؤلمه:درگیلر